CELEX: 62016CN0619
Language: da
Date: 2016-11-29 00:00:00
Title: Sag C-619/16: Anmodning om præjudiciel afgørelse indgivet af Oberverwaltungsgericht Berlin-Brandenburg (Tyskland) den 29. november 2016 — Sebastian W. Kreuziger mod Land Berlin

6.2.2017   
            
            
               DA
            
            
               Den Europæiske Unions Tidende
            
            
               C 38/15
            
         Anmodning om præjudiciel afgørelse indgivet af Oberverwaltungsgericht Berlin-Brandenburg (Tyskland) den 29. november 2016 — Sebastian W. Kreuziger mod Land Berlin
   (Sag C-619/16)
   (2017/C 038/19)
   Processprog: tysk
   
      Den forelæggende ret
   
   Oberverwaltungsgericht Berlin-Brandenburg
   
      Parter i hovedsagen
   
   
      Sagsøger: Sebastian W. Kreuziger
   
      Sagsøgt: Land Berlin
   
      Præjudicielle spørgsmål
   
   
               1)
            
            
               Skal artikel 7, stk. 2, i direktiv 2003/88/EF (1) fortolkes således, at denne bestemmelse er til hinder for nationale retsforskrifter eller praksis, hvorefter retten til finansiel godtgørelse ved et arbejdsforholds ophør er udelukket, såfremt arbejdstageren ikke har ansøgt om den årlige betalte ferieperiode, selv om han havde mulighed herfor?
            
         
               2)
            
            
               Skal artikel 7, stk. 2, i direktiv 2003/88/EF fortolkes således, at denne bestemmelse er til hinder for nationale retsforskrifter eller praksis, hvorefter retten til finansiel godtgørelse ved et arbejdsforholds ophør er betinget af, at arbejdstageren af grunde, som han ikke har nogen indflydelse på, ikke har været i stand til at gøre brug af sin ret til årlig betalt ferie inden arbejdsforholdets ophør?
            
         
      (1)  Europa-Parlamentets og Rådets direktiv 2003/88/EF af 4.11.2003 om visse aspekter i forbindelse med tilrettelæggelse af arbejdstiden (EUT L 299, s. 9).